rlitschk/wikidir huggingface dataset:
David LeRoy Anderson is en US-amerikaanschen Maskenbillner, de mit sien Arbeit bi’n Film veel Spood hett. He is siet de Tiet in de High School mit Charlie Sheen befründt un weer in die verleden Johren faken as sien persönlichen Maskenbillner bi Filmprodukschonen anstellt. Anderson hett in de Make-up-Labors för Trickeffekten in Hollywood de Bildhaueree lehrt un arbeit siet mehr as twintig Johren as Maskenbillner bi’n Film. He hett ünner anner ok mit Rick Baker tohopen arbeit, mit den tosamen he twee Johren achterenanner den Oscar wunnen hett. 2006 weer he noch en drütt mol nomineert. Anderson is siet 1990 mit de Schauspelersche Heather Langenkamp verheiraat un hett mit ehr twee Kinner. Mit sien Familie leevt he in Malibu. Bit hüüt (März 2010) weer Anderson för acht Filmpriesen vörslahn. Wunnen hett he dorvun veer: 1997: den BAFTA Film Award in de Kategorie Best Make-up/Hoor för The Nutty Professor 1997: den Saturn-Pries in de Kategorie Best Make-up för The Nutty Professor 1997: den Oscar in de Kategorie Best Make-up för The Nutty Professor 1998: den Oscar in de Kategorie Best Make-up för Men in Black http://www.imdb.com/name/nm0026600/bio http://silverwear.com/dla_bio.htm David LeRoy Anderson in de Internet Movie Database (engelsch)
Franke Jon Previte (* in New Brunswick, New Jersey) is en US-amerikaanschen Singer, Komponist un Musikproduzent. Previte weer Singer und Ledermaker vun de Grupp Franke & The Knockouts, de he 1980 mit den Gitarrspeler Billy Elworthy grünnt hett. De Grupp harr en Verdrag bi Millennium Records un later bi MCA. Se hebbt in de USA dree Top-40-Leder un twee Top-50-Alben rutbröcht. Jemehr gröttsten Spood harrn se mit dat Leed „Sweetheart“, dat he mit Elworthy tosamen schreven harr. Vörher harr Previte al in de Oxford Watch Band un in de Heavy-Metal-Grupp Bull Angus sungen. In’t Johr 1987 is Previte mit den Oscar uttekent worrn. Den kreeg he tosamen mit sien Co-Komponisten John DeNicola un Donald Markowitz in de Kategorie Best Leed för dat Leed „(I've Had) The Time of My Life“ ut den Film Dirty Dancing. Stravelli, Gloria. "The right song at the right time in the right movie: Doors of Hollywood swung open for musician after 1987 Academy Award", Atlanticville, April 11, 2002. Accessed May 12, 2008. "'There was always music at home,' Previte recalled about his boyhood in New Brunswick."
Life (engelsch: Leven) betekent Life, US-amerikaansch Magazin, Life, japaansche Manga-Reeg, Life, US-amerikaansche Feernsehreeg ut dat Johr 2009, Life, US-amerikaanschen Speelfilm ut dat Johr 1999, LIFE+ un LIFE I-III, Ümwelt-Födderprojekten vun de EU, Life Racing, italieensch Formel-1-Rennstall, Life Radio, Radiosenner in Öösterriek, LiFe, en Wieterentwickeln vun’n Lithium-Ionen-Akkumulater, Game of Life, Speel vun’t Leven vun Conway, en tweedimensionalen zellulären Automaten. Kiek ok bi: Live. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gabriel Urbain Fauré (* 12. Mai 1845 in Pamiers (Département Ariège); † 4. November 1924 in Paris) weer en franzöösch Komponist. Fauré kreeg sien Musikutbildung an de Pariser School för Karkenmusik vun Louis Niedermeyer. Af 1861 wurr Camille Saint-Saëns sien Lehrer. Gabriel Fauré weer 1871 Grünnensliddmaat vun de Société Nationale de Musique. Nah Johren as Organist in der Provinz wurrr he in Paris tätig. Dor kreeg he 1874 de Organistenstäe an de Madeleine. An dat Conservatoire de Paris hett he af 1896 as Perfesser för Komposition in de Nahfolg vun Jules Massenet warkt, af 1901 lehr he an de École Niedermeyer. Van 1905 an weer he Direkkter vun dat Conservatoire. För sien Wirken kreeg he 1920 dat Grootkrüüz vun de Ehrenlegion. Gabriel Fauré is 1924 in’ Öller vun 79 Johren in Paris an en Lungenentzündung storven un wurr dör en Staatsbegräbnis in de Madeleine ehrt. Sien Grafft is up de Cimetière de Passy. In’ Gegensatz to Maurice Ravel un Claude Debussy, de to de nahfolgend franzöösch Komponistengeneration hörrn, is Fauré in dat international Musikleven wietut weniger präsent. Neben stilhistorischen gifft dat wohrschienlich noch twee anner Grünnen dorför: Fauré hett blots en paar grootbesett Warken schreven (an’ bekanntesten is wohl sien
En’ Regionaalspraak is en Spraak, de alleen in en Deel vun en Staat snackt warrt un keen’ Amtsspraak is. In de EU is en Regionaalspraak en Spraak, de gellen laten warrt, de aver vun de Minnerheitenspraken ünnerscheden warrt. Minnerheitenspraken sünd bi de EU Spraken vun natschonale Minnerheiten, de Sprekers vun Regionalspraken dorgegen föhlt sik as Deel vun dat Mehrheitsvolk un sünd vun dat Mehrheitsvolk blot dör de Spraak ünnerscheden. In Düütschland is Plattdüütsch de enkelte Regionaalspraak. Ok in de Nedderlannen warrt de Spraak as Nedersaksisch as Regionaalspraak gellen laten. EU-List vun Deklaratschonen to Minnerheiten- un Regionaalspraken (engelsch)
Ofra Haza (hebrääsch עפרה חזה – Ofra Chaza; * 19. November 1957 in Tel Aviv; † 23. Februar 2000 ok dor) weer en internatschonal bekannte Singersche ut Israel. Ofra Haza weer dat negente Kind vun jöödsche Inwanneres ut’n Jemen. Opwassen is se in een vun de armsten Vöröört in’t süüdliche Tel Aviv, in’n Bezirk Sch’chunat HaTikva. As se twölf weer hett Bezalel Aloni, en Organisater vun en Theatergrupp, mitkregen, dat se groot Talent to’n Singen harr. Se kunn bi jemehr Theater mitmaken un entwickel sik mit de Tiet to en Singersche, de in’t hele Israel geern höört worrn is. Se hett vele Priesen wunnen un weer veermol as „Singersche vun’t Johr“ wählt. Mit Aloni, de nu ehr Manager weer, harr se gegen vele Hinnern to kämpen, vun wegen dat vele Produzenten in de 1970er und 1980er Johren wegen ehr Afkunft un den sieten Sozialstand nich mit jem tosamenarbeiten wullen. Liekers hett Haza sik dörbeten un künn eenige Platten produzeeren, de hüüt as Sammlerstücken gellt. In’t Johr 1983 hett Haza ehr Land bi’n Eurovision Song Contest vertreden un keen dor mit dat Leed „Chai“ op’n tweeten Platz. En Johr later keem ehr Album „Yemenite Songs“ op’n Markt, dat ok in Europa
Peter Habeler (* 22. Juli 1942 in Mayrhofen, Zillertal) is en öösterrieksch Bargstieger un Schriever. Habeler gelungen spektakuläre Erstbegehungen in de amerikaanschen Rocky Mountains, he weer de eerste erste Europäer an de Big Walls in de Yosemite-Nationalpark in Kalifornien (USA) un is in körste Tiet dör de El-Capitan-Süüdwestwand steegen, de dmals as de swoorste Klettertour vun de Welt gull. 1969 hett he sück mit Reinhold Messner to en spoodriek Seilschaft tosommenslooten. In sien Loopbahn gelungen Habeler unner annern de Begehung vun de Yerupajá Oostwand in de peruanisch Anden un dat Dörstiegen vun de Eiger-Noordwand in knapp negen Stünn. In veer Stünden hett he dat henkregen, de Noordwand vun dat Matterhorn to dörstiegen. In en Tweeerseilschaft mit Reinhold Messner gelung hüm 1975 de Bestiegung vun de Hidden Peak (8068 m) ahn künstlich Suerstoff. Dat weer de eerste Bestiegen vun en Achtdusender in’ Alpinstil. Sien gröttste Erfolg weer 1978 de to’n eerste Mal ahn künstlich Suerstoff dörföhrt Bestiegen vun de Mount Everest, den hööchsten Barg vun de Welt, ok weer tosommen mit Reinhold Messner. Buterdem hett he aber ok noch wiedere Achtdusender besteegen, so as den Cho Oyu (8188 m), den Nanga Parbat (8125 m) un den Kangchendzönga (8598 m). Peter Habeler:
Viktoria (* 24. Mai 1819 in Kensington Palace, London; † 22. Januar 1901 in Osborne House, Isle of Wight) weer de Königin vun't Britisch Empire vun 1837 bet 1901. Ene Ingelsch, weer se Königin in ene Tied, wo en groten Deel vun de Welt to't Britische Empire höör. So weer se denn ok Kaiserin vun Indien. Wiel König Wilhelm IV. keen lebende legitime Kinner harr, un sien neechstöllern Broder Edward Augustus al doot weer, wor sien Dochter Victoria Königin. Se weer ok de letzte vun de Königinnen vun't Huus Hannober. Ehr öllste Dochter weer de Moder vun'n Preußenkaiser Wilhelm II.. In de viktoriansche Tied hebt de europääschen Länner veele Länner vun Afrika innahmen (Kollonien). In England worrn in de viktoriansche Tied de bekannten Regenhüüs but. Königin Viktoria. Mehr Biller, Videos oder Audiodateien to’t Thema gifft dat bi Wikimedia Commons.
De Lüttbahn Lümborg-Soltau GmbH is an’n 15. Februar 1911 vun Staat Preußen, vun de Provinz Hannober un de Landkreisen Lümborg un Soltau grünnt worrn. De Lüttbahn-Sellschop hett an’n 13. Juni 1913 ehr eenzige Bahnlien Lümborg–Soltau apen maakt. Disse 57 km lange „Bargbahn“ föhrt op Normalspoor vun Lümborg över Amlkusen un Hützel dör de Lümborger Heid. In Hützel is de Lüttbahn Winsen–Ebendörp–Hützel („Luhebahn“) inmünnt. Opletzt kemm se an den Knüttpunkt Soltau. De Bahnsellschop hett 1920 ok den Bedrief vun de Bahnlien Soltau–Neenkerken övernahmen, för de se ok de Lüüd un de Fohrtüüch praatstellt hett. För’t Regeer för de beiden Bahnen weer vun’n 1. Juni 1923 bit to’n Juli 1944 dat Landslüttbahnamt vun de Provinz Hannober tostännig. An’n 1. Januar 1944 keem dat to de Fusion vun de Bahnsellschop mit de Lüttbahn Soltau–Neenkerken GmbH to de Lümborg-Soltauer Iesenbahn GmbH, de aver al an’n 11. Juli 1944 in de Oosthannobersche Iesenbahnen GmbH opgahn is. Gerd Wolff: Deutsche Klein- und Privatbahnen. Band 10: Niedersachsen 2. Zwischen Weser und Elbe. EK-Verlag, Freiburg 2007, S. 322–343, ISBN 978-3-88255-669-8
Disse Artikel is man blots en Stubben. Du kannst Wikipedia helpen un em verbetern. Jeanne d’Arc (Jungfrau von Orleans; * 6. Januar 1412; † 30. Mai 1431) weer ene Fru ut Frankriek, ut lothringsche Grenzrebeet. Wegens ehr Heer warr dat engelsche Heer slahn, dat tosamen mit Burgund gegen Frankriek in’n Krieg weer. Siet 1920 warrt se vun de Röömsch-kathoolsche Kark as hillig gellen laten. Jeanne d’Arc worr vun ingelsche Lüüd verbrannt. Normdaten: GND: 118557238 (OGND, AKS) | LCCN: n79033041 | VIAF: 97108273 | Wikipedia-Personensöök
De Sahewamish weern en in de hüdige US-Bundsstaat Washington levend indiansch Stamm. Se leevten an de süüdlich Puget Sound un hörrn kulturell to de Küsten-Salish; dorbi weern se vör allen mit den Nahberstamm vun de Squaxin verwandt, för de Squaxin Island as Reservat inricht wurr. Verwandtschapsbeziehungen bestunnen aber bit in den nöördlichen Puget Sound, as ok to de Skokomish un Twana. As de meest Stämme in’ Noordwesten, levten de Sahewamish meest blots vun de Lachs. Naamensgever weer dat Grootdörp Sahéwabc oder Sahéwabsh bi Arcadia. För de Tiet um 1780 schätzt man de Tall vun de Sahewamish up rund 1.200. Nah de swoor Pockenepidemie vun 1853 sunk hör Tall up blots noch rund 50. Se leevten in den Inlets vun Eld, Totten und Hammersley. Oorsprünglich hebbt de Sahewamish in etwa söss Dörper an de Nisqually River un an’ Allister (Medicine) Creek leevt aber ok verstreet an verscheden Buchten un Fjorden, so as de Henderson (South) Bay, de Totten (Oyster) Bay oder Bud, Mud oder Hammersley Inlet. Robert H. Ruby/John A. Brown: A Guide to the Indian Tribes of the Pacific Northwest, University of Oklahoma Press 1992, S. 178 List van Indianer up de noordamerikaansche Kontinent
M. Emmet Walsh (* 22. März 1935 in Ogdensburg, New York, † 19. März 2024; † 19. März 2024 in St. Albans, Vermont) eegentlich Michael Emmet Walsh) weer en US-amerikaansch Schauspeler. Walsh is vun irisch Afstammen un wurr as Söhn vun Agnes Katherine un Harry Maurice Walsh, en Tollmitarbeiter, boren. He is in Vermont upwussen un hett an de Clarkson University in Potsdam, New York studeert. Nah sien Afsluss is he Schauspeler wurrn un is in völ Film un Feernsehreeg uptreden, meest as Nevendorsteller. De inflootriek Filmkritiker Roger Ebert hett de Stanton-Walsh-Regel „utfunnen“, de seggt, dat kien Film, in de Harry Dean Stanton oder M. Emmet Walsh en Nebenrull spelen, völlig slecht ween kann. M. Emmet Walsh in de Internet Movie Database (engelsch) Normdaten: GND: 141004630 (OGND, AKS) | LCCN: no90008372 | VIAF: 120261768 | Wikipedia-Personensöök M. Emmet Walsh, 'Blade Runner' and 'Knives Out' Actor, Dead at 88. Afropen an’n 20. März 2024 (amerikaansch Engelsch).
Dirty Harry (op Platt so veel as „Dreckig Harry“) is de Titel vun en US-amerikaanschen Kriminalfilm ut dat Johr 1971. De Thriller is vun Speelbaas Don Siegel dreiht worrn. He speelt in San Francisco un tellt to de bekannsten Polizeifilmen. Dorin warrt de unkonventschonellen Inspekter Harry Callahan wiest, de op de Jagd is na en psychopathischen Serienmöörder. Vun’t Dack vun en Wulkenkratzer ut schütt en nich bekannten Möörder op en unschulldige Deern un bringt er üm. Bi de Polizei geiht en Breef in, worin he sik sülvst „Scorpio“ nöömt un en Löösgeld foddert. Anners will he ahn veel Nadenken wietere Minschen doodscheten. De Börgermeester gifft Callahan den Opdrag, den Möörder so gau as mööglich fasttonehmen. Callahan, de as an zyynischen Enkelwarker kennt is, hett sien Roop weg vun wegen de harden, aver wirksomen Methoden, Verbrekers op de Spoor to kamen. Regelmatig hett he Arger mit sien Basen. Ahn dat he dat will warrt em en jungen Partner, Chico Gonzales, an de Siet stellt, de Callahan bi sien Arbeit helpen schall. Wohrhaftig bringt „Scorpio“ wedder en Jungen üm, un de Polizei versöcht, de Stadt to sekern. As he denn wedder tosleiht, roovt he en junge Deern. In en Breef schrifft he,
De Asteroidengördel (ok Hööftgördel) ist dat Rebeet twüschen de Bahnen vun’n Mars un Jupiter, woneem sik de meisten Asteroiden bewegt. In dit Rebeet befinnt sik de meisten vun de Asteroiden vun uns Sünnsystem. Opstunns sünd mehr as 400.000 vun disse Objekten bekannt. Dat Samtrebeet vun de enkelten Ümloopbahnen warrt vundaag mit ruchweg 2,0 bit 3,4 AE angeven. Al vör 100 Johren hett Johann Palisa den Hööftgördel mit 2,2 bit 3,6 AE berekent. Wenn een de Masse vun all Asteroiden in’n Hööftgördel tosamenrekent, maakt de ruchweg 5 % vun de Masse vun’n Maand ut. Dat so veel as en Drüddel vun’n Dwargplanet (134340) Pluto oder so veel as den gröttsten Maand vun’n Uranus, Titania. Gegen Enn vun dat 18. Johrhunnert güng dat los mit de systemaatsche Söök na en Planet, de „fehlt“ hett. „Fehlen“ in den Sinn, dat man en empirische Formel funnen harr, de so nöömte Titius-Bode-Reeg, an de man de Orden vun de Planeten fastmaken künnen. Man twüschen Mars un Jupiter harr na de Reeg ok en Planet wesen müsst, de aver noch nich bekannt weer. Man hett denn glöövt, dat de Planet funnen weer, as Giuseppe Piazzi an’n 1. Januar 1801 den hüdigen Dwargplanet (1) Ceres opdeckt hett.
Disse Artikel is man blots en Stubben. Du kannst Wikipedia helpen un em verbetern. Königin Elisabeth I. (* 7. September 1533 in Greenwich ; † 24. März 1603 in Richmond) weer de Königin vun England vun 1558 bet 1603. Se weer de letzte vun de Königen vun’t Huus Tudor un, nah Matilda, Lady Jane Grey un Maria Tudor, de veerte Fro up den Throon vun England. Bekannt wurrn is se ok unner den Naam „De Jungfroon-Königin“ (The Virgin Queen). Se weer de Dochter vun Heinrich VIII. un den siene twete Fro Anne Boleyn. Se folg ehre Halfsuster Maria I. (Ökelnaams: „Maria de Kathoolsche“ un „Bloody Mary“) up den Throon. Elisabeth hett keen Kinner harrt. Na ehren Dood is ehr neegsten Verwandten up den Throon folgt. Dat weer Maria Stuart ehr Söhn Jakob VI., de König vun Schottland weer. As engelschen König dreeg he den Naam Jakob I.. Elisabeth I. is boren in den Greenwich Palace. Se weer Heinrich VIII. un Anne Boleyn ehre Dochter. Vunwegen dat Anne Boleyn em keen Jungs schunken harr, hett Heinrich siene tweete Fro verordelen un an'e Siet bringen laten. He hett eenfach seggt, se harr Ehbruch mit verscheden Mannslüde bedreven. Dat stimm avers nich. He
Snieder betekent Snieder, en Minsch, de Kledaasch maken deit, Langbeenmuggen, en Insekt, wat anners ok woll Schooster nömmt warrt, Schoosters, en Deert, wat to de Spinnen torekent warrt, Heekstohl, en Waterplant. Kiek ok bi: Snider, Snijder, Sneijder, Schnieder, Schnider. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carlos Alberto Wahnon de Carvalho Veiga (* 21. Oktober 1949 in Mindelo) is en Politiker vun Kap Verde. He weer vun 1991 bit 2000 Premierminister vun’t Land. Veiga is op’t Eiland São Vicente boren worrn. As he de School afslaten harr, is he na Lissabon gahn, un hett dor Rechtswetenschoppen studeert. In’t Johr 1971 hett he sien Dokter maakt. Dorna hett he vun 1972 bit 1974 in Angola in de Verwalten arbeit, wat to de Tiet to Portugal hören de. As sien Heimatland 1975 unafhangig worrn is, is he dorhen torüch gahn un hett as Staatsafkaat arbeit. Man, Mucken mit de dormaligen Eenheitspartei Partido Africano da Independência de Cabo Verde (PAICV) hebbt em dorto bröcht, ut’n Staatsdeenst uttoscheden un as eenfachen Afkaat to arbeiten. 1985 un 1988 is he in dat Parlament wählt worrn, un 1990 grünn he denn de Oppostischoonspartei MpD. Na’t Inföhren vun de Demokratie in Kap Verde, hett sien Partei an’n 13. Januar 1991 de Parlamentswahlen gegen de bit dorhen eenzige regeren Partei PAICV wunnen. An’n 4. April 1991 is he Premierminister worrn. In de Tiet vun sien Regeeren hett he Kap Verde, wat bit dorhen sozialistisch regeert weer, in Richt na de Marktweertschop. 1995 is he
De Grootmudderblomen (Viola wittrockiana) sünd Blomen ut dat Plantengeslecht vun de Violen (Viola) un höört to de Familie vun de Violenplanten (Violaceae) mit to. Se sünd tostanne kamen as Kultuurplanten ut dat Krüzen un Tüchten vun verschedene Aarden vun dat Plantengeslecht. Grootmudderblomen sünd meist tweejöhrige Planten. In dat eerste Johr wasst se ut de Saat un sünd man bloß gröön, un eerst in dat tweete Johr bleiht un vergaht se denn. Wenn se bitieds utseiht weert (bit Juli) bleiht se man ok in dat eerste Johr al duchtig. Wenn dat goot löppt, könnt se ok as mehrjöhrige Planten wassen, man de Gaarner hett dor keen Lust mehr up, vunwegen datt se nich mehr schöön utseht un en beten wat stakelig weert, wenn se öller, as twee Johre sünd. De Plant warrt bit to 20 cm hooch. Se bleiht vun April bit Oktober. De Blöten sünd 4 bit 6 cm groot un hefft fiev Kroonblöer. Grootmudderblomen weert utseiht (in'n Winter för en Vörjohrs- oder Summerblome, oder in'n Summer för de Harfst- un Vörjohrsblome) oder dör Paten vermehrt. Hüdigendags gifft dat en unbannigen Barg vun Tuchtformen. Dor sünd nich bloß all Farven, man ok ganz verschedene Formen un Schaddens bi. Ok verscheden
A Time to Kill (op Platt so veel as „’N Tiet to’n Lüüd doodmaken“; dt. Titel: Die Jury) is de Titel vun en US-amerikaansch Filmdrama un Justizthriller ut dat Johr 1996. De Inholt baseert op den Roman A Time to Kill, den John Grisham 1989 rutbröcht harr. De Hööftrullen speelt Matthew McConaughey, Sandra Bullock un Samuel L. Jackson. In Canton, Mississippi maakt sik twee witte Mannslüüd en Spaaß dorut, Swarte to schikaneeren. As se veel Alkohol drunken hebbt, fohrt se op en aflegen Straat an de lütte teihnjohrige, swarte Deern Tonya Hailey vörbi. Se vergaht sik an de helplose Deern un versöökt dorna ehr dood to maken, man se överleevt. Se warrt swoor besehrt un is na de Gewalt, de ehr andoon weer nich mehr in de Laag Kinner to kriegen. Ehr Vadder, Carl Lee Hailey, weet nipp un nau, dat witte Minschen begünstigt warrt un hett de Sorge, dat de beiden Mannslüüd mit en to leeftallige Straaf wegkamt. Dorüm störmt he mit en Stormgewehr M16 in’n Gerichtssal un schütt op de beiden un bringt jem üm. Man, ok de Polizist, de op de beiden oppasst warrt dorbi so swoor drapen, dat sien Been afnahmen warrn mutt. Carl Lee Hailey
Edgar Degas, eegentlich Hilaire Germain de Gas (* 19. Juli 1834 in Paris; † 27. September 1917 ok dor), weer en franzöösch Maler un Bildhauer. Hilaire Germain de Gas wurr as öldste Söhn vun den Pariser Bankier Pierre Auguste Hyazinthe de Gas un de sien kreoolsch Fru in Paris boren. De Söhn ut en Adelsgeslecht hett later sien Naam verbörgerlicht un nömm sück denn Degas. All mit 18 Jhren hett he sück in dat Huus vun sien Öllern en Atelier inricht. Nah de Besöök vun dat Collège Louis-Le-Grand fung he 1853 en Jurastudium an de Sorbonne an, hett sück aber intensiver mit de Gemäldesammlung vun de Louvre beschäftigt. Nah en Johr hett he sien Studium weer afbraken un nehm denn Ünnericht bit den Salonmaler Louis Lamothe. In de Johren 1855 un 1856 hett he de École des Beaux-Arts besöcht. Dor is he denn Jean Auguste Dominique Ingres begegnet, de hüm wichtig Impulse geev. In de folgend dree Johren weer Degas bi Verwandten in Italien, hööftsächlich in Florenz un Neapel. Während en Uphollen in Rom studeer he in de Villa Medici de fröhen italieenschen Künstler. So as jeder damalig Maler bill he sück wieder, indem he Warken vun bedüüdend Künstler kopeeren
Leo Ensio Linkovesi (* 8. April 1947 in Helsinki; † 7. November 2006 in Kerava) weer en finnisch, Iesflinklöper, de besünners up Körtstrecken good weer. Linkovesi harr in dat Johr 1972 sien internatonalen Dörbröök, nahdem he all 1970 bi de Einzelstreckenweltmeesterschapen in West Allis debüteert harr. An’ 8. Januar 1972 brook he in Davos nich blots Erhard Kellers Weltrekord över de 500-Meter-Strecke (um 0,3 Sekunn up 38,0 Sekunn) sonnern stell mit 156,500 Punkten en nee Weltrekord up. He weer denn ok Favorit för den Sieg bi de Olympisch Winterspelen 1972 in Sapporo, keem aber bi den Keller-Sieg sülvst blots up den 6. Platz. Bi de eerste Weltmeesterschapen in’ Sprintmehrkamp 1972 wurr he an’ 27. Februar 1972 in Eskilstuna eerster Weltmeester in disse Disziplin. 1973 in Göteborg wunn he bi de Profis die Sülvermedaille achter Hasse Börjes, aber vör sien ständig Rivalen Keller. Bi de Sprint-Europameesterschap vun de Profis 1974 in Savalen wurr he achter Börjes un Ivar Eriksen Dart. Linkovesi weer bit to sien Dood de letzt finnisch Iesflinklöper, de en internatschonalen Titel winnen kunn oder en Weltrekord upstellt hett. 1973 wurr he Profi, aber disse Liga gung en Johr later all weer pleite un he is weer Amateur wurrn.
De Kekulé-Nummer, ok Nummereeren nah dat Sosa-Stradonitz-System nömmt, betekent de Nummer vun en Person in en Ahnenlist oder Ahnentafel nah Stephan Kekulé von Stradonitz. Disse Nummereeren, de sück internatschonal dörsett hett, weer eerstmals 1590 dör Michael Eyzinger anwendt wurrn, denn weer 1676 dör Hieronymus de Sosa un 1883 dör Francis Galton. De Proband kriggt dorbi unafhängig vun sien Geslecht de Nummer 1, sien Vader de Nummer 2, de Moder de Nummer 3. Hett en Person de Nummer n (z. B. 2 för den Vader), denn kriggt deren Vader de Nummer 2•n (also Verdüppeln un dormit de Nummer 4 för den Groootvater vun de Proband vaderlichsiets), de Moder 2•n + 1 (hier also de 5). De Vader vun 10 kriggt de Nummer 20 de Moder de Nummer 21. All männlich Vörfohren hebbt dornah en gerade Tall, all weiblich en ungerade Tall. Dem Probanden un den Vörfohren-Generatschonen I bit IV sünd somit folgende Nummern toordnt: Generatschoon 0 1 (Proband) ______________|________________ | | Generatschoon I 2 3 (Öllern) _______|_______ _______|_______ | | | | Generatschoon II 4 5 6 7 (Grootöllern) ___|___ ___|___ ___|___ ___|___ | | | | | | | | Generatschoon III 8 9 10 11 12 13 14 15
Alien³ (op Platt so veel as „Frömm³“) is de Titel vun en US-amerikaanschen Science-Fiction-Thriller ut dat Johr 1992 un de drüdde Deel ut de Alien-Reeg. Disse Deel ist vun den Speelbaas David Fincher dreiht worrn. In de Hööftrull speel, as in de vörigen Filmen, Sigourney Weaver. De Film slutt nipp un nau an den tweeten Deel an. Nadem Ripley, de lütte Newt, Soldat Hicks un de Android Bishop vun LV 426 utneiht un mit dat Ruumschipp USS Sulaco op’n Torüchweg na de Eer sünd, brickt an Boord en Füer ut, vun wegen dat Süür bargen Blood vun en Alien-Facehugger uttreden is. Dorophen warrt en Nootkapsel mit de Lüüd afsprengt, de op den Planeten Fiorina „Fury“ 161 stört, worop sik aver blots en Straafkolonie befinnt. Corporal Hicks un Newt kamt bi’n Opprall üm un de Android Bishop funkschoneert nich mehr. Blangen Ripley överleevt blots de Facehugger, de an Boord wesen is. De söcht sik aver natürlich glieks en neven Weert un finnt dorför en Rottweiler. As dorut en ne’en Alien slippen deit, gifft dat bald de eersten Doden ünner de Fangenen. Ripley hett todem dat Problem, de eenzige Fro ünner de isoleert leven Fangenen to wesen. Se frünnt sik mit den